Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 2 Pv 318/13/6606	Lučenec, 17.7.2015
EEČ : 2-47-78-2015

U Z N E S E N I E

Trestná vec:	obvinený XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Lučenec
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 7.5.2015, spisová značka 2 Pv 318/13/6606, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Trestné stíhanie vedené na tom skutkovom základe že, dňa 19.03.2010 ako samostatne zárobkovo činná osoba na základe dohody č.27/§49/2010/NP I-2 zo dňa 26.02.2010 obdržal z Úradu práce sociálnych vecí a rodiny v Lučenci finančný príspevok vo výške 3.902,16.-Eur na samostatne zárobkovú činnosť a to čistiace a upratovacie služby s miestom podnikania Pleš 84  po dobu dvoch rokov v období od 01.03.2010 do 29.02.2012, avšak podmienky dohody nedodržal, časť poskytnutého finančného príspevku vo výške 524,22.-Eur použil pre vlastnú osobnú potrebu a nevrátil Úradu práce a sociálnych vecí a rodiny v Lučenci, čím spôsobil škodu Úradu práce sociálnych vecí a rodiny, F. Lehára 18, XXXXX vo výške 524,22.-Eur.

Uznesením prokurátora Okresnej prokuratúry XXXXX zo dňa 7.5.2015, spisová značka 2 Pv 318/13/6606, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
	Poverený príslušník PZ Obvodného oddelenia PZ v Lučenci uznesením č.  ORP-866/LC-LC-13 zo dňa 18.06.2013 podľa § 199 odsek 1 Trestného poriadku  začal trestné stíhanie pre prečin sprenevery podľa § 213 odsek 1 Trestného zákona a uznesením č.ORP-866/LC-LC-13 zo dňa 22.07.2013 podľa § 206 odsek 1 Trestného poriadku vzniesol obvinenie XXXXX pre prečin sprenevery podľa § 213 odsek 1 Trestného zákona  na tom skutkovom základe, ako je to uvedené vo výrokovej časti tohto uznesenia.      

Po skončení skráteného vyšetrovania prokurátorka Okresnej prokuratúry XXXXX uznesením sp. zn. 2 Pv 318/13/6606-7 z 26.8.2013 trestné stíhanie obvineného podľa § 216 ods.1 Tr. por. podmienečne zastavila, pričom mu určila skúšobnú dobu v trvaní 18 mesiacov. Nakoľko uvedené uznesenie nadobudlo právoplatnosť dňa 07.09.2013, rozhodnutím určená skúšobná doba uplynula dňom 07.03.2015.

	Vzhľadom na to, že uplynula skúšobná doba, overil som, ako sa obvinený v jej priebehu správal. 

Podľa odpisu z Registra trestov Generálnej prokuratúry SR menovaný nebol v skúšobnej dobe súdne trestaný. Podľa výpisu z registra priestupkov Okresného úradu XXXXX Odbor všeobecnej vnútornej správy z 23.04.2015 menovaný nebol v skúšobnej dobe priestupkovo riešený. Zo správy Okresného riaditeľstva PZ XXXXX Odbor kriminálnej polície z 20.4.2015 zisťujem, že obvinený nebol počas plynutia skúšobnej doby riešený žiadnym odborom kriminálnej polície, resp. orgánmi činnými v trestnom konaní v rámci SR. Podľa správy mesta XXXXX z 23.04.2015 má obvinený v mete XXXXX trvalý pobyt, no informácie o menovanom nemá (jeho správanie nebolo riešené komisiou pre verejný poriadok).

Vyhodnotením a preskúmaním všetkých uvedených dôkazov a po starostlivom uvážení všetkých okolností prípadu jednotlivo i v ich súhrne konštatujem, že obvinený XXXXX viedol počas trvania skúšobnej doby riadny život a teda sa v skúšobnej dobe osvedčil.

Preto som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Matúš Sarvaš
prokurátor